open-index/open-wikipedia-markdown huggingface dataset:
Καρδιοειδής καμπύλη

μικρογραφία|Κατασκευή της καρδιοειδούς καμπύλης
Η **καρδιοειδής** (από την ελληνική λέξη *καρδιά*) είναι μια επίπεδη καμπύλη, που σχηματίζεται από ένα σημείο στην περιφέρεια ενός κύκλου καθώς αυτός κυλίεται γύρω από έναν άλλο σταθερό κύκλο ίσης ακτίνας. Είναι ένα είδος επικυκλοειδούς καμπύλης. Παρότι ονομάζεται καρδιοειδής, το σχήμα της μοιάζει περισσότερο με την τομή ενός μήλου χωρίς το κοτσάνι.

## Εξισώσεις
Αν θέσουμε ως α την ακτίνα του σταθερού κύκλου (η οποία είναι ίση με την ακτίνα του κύκλου που κυλίεται) και θεωρήσουμε ότι ο σταθερός κύκλος έχει κέντρο Κ(-α,0), τότε το οξύ άκρο της καρδιοειδούς είναι η αρχή των αξόνων και η καμπύλη μπορεί να περιγραφεί ως εξής:

* **Παραμετρικές εξισώσεις**

x(\phi)=2a(1-\cos\phi)\cdot\cos\phi

y(\phi) = 2a(1-\cos\phi)\cdot\sin\phi
* **Εξίσωση σε [[πολικές συντεταγμένες]]:**

r(\phi) = 2a(1-\cos\phi)
* **Εξίσωση σε [[καρτεσιανές συντεταγμένες]]:**

(x^2+y^2)^2 + 4ax(x^2+y^2) - 4a^2y^2 = 0

## Μετρικές ιδιότητες
* Εμβαδόν που περιέχεται από την καμπύλη: E = 6\cdot\pi\cdot a^2.
* Μήκος της καμπύλης: L = 16a.
* Ακτίνα καμπυλότητας: \rho(\phi) = \frac{8}{3}\cdot a\cdot \sin\left(\frac{\phi}{2}\right)

## Βασικές ιδιότητες της καρδιοειδούς
μικρογραφία|Ακτίνα της καρδιοειδούς

* Κάθε ευθύγραμμο τμήμα που ενώνει δύο σημεία της καρδιοειδούς (**«ακτίνα»**) και διέρχεται από το οξύ άκρο της έχει μήκος ίσο με 4a.
* Το μέσον κάθε ευθυγράμμου τμήματος που διέρχεται από το οξύ άκρο της καρδιοειδούς και ενώνει δύο σημεία της βρίσκεται πάνω στον σταθερό κύκλο με κέντρο Κ(-α,0).

## Εξωτερικοί σύνδεσμοι
* Καρδιοειδής - Μαθηματική Εκπαίδευση και Τεχνολογία
* Αργύρης Φελούρης: ''Σημειώσεις Γραμμικής Άλγεβρας'' - Καμπύλες στο επίπεδο
* Καρδιοειδής Καμπύλη - MathStudies Blog

Καρδιοειδης
Κατάλογος πολιτικών κομμάτων της Λευκορωσίας

Αυτό το άρθρο παραθέτει **τα πολιτικά κόμματα στη Λευκορωσία**.

## Κόμματα

### Κόμματα πιστά στον πρόεδρο
Ο πρόεδρος εξασφαλίζει την περισσότερη υποστήριξη από μη κομματικά μέλη του κοινοβουλίου.

* Μπελάγια Ρους
* Αγροτικό Κόμμα (*Ahrarnaya Partyia*)
* Λευκορωσικό Σοσιαλιστικό Αθλητικό Κόμμα (*Belaruskaya Satsyialistychna-Spartywnaya Partyia*) 
* Κομμουνιστικό Κόμμα της Λευκορωσίας (*Kamunistychnaya Partyia Belarusi*)
* Φιλελεύθερο Δημοκρατικό Κόμμα (*Liberalna-Demakratychnaya Partyia*)
* Ρεπουμπλικανικό Κόμμα Εργασίας και Δικαιοσύνης (*Respublikanskaya Partyia Pratsy i Spravyadivastsi*)

### Αντιτίθοντα κόμματα
Στις τελευταίες εκλογές, κανένα από αυτά τα κόμματα εξασφάλισαν μια θέση.

* Μπλοκ Ανεξαρτησίας της Λευκορωσίας (BNB)
** Κόμμα BPF 
** Λευκορωσική Χριστιανική Δημοκρατία (βρίσκεται στη διαδικασία της επίσημης καταχώρισης)
** Za svabodu ("Για την Ελευθερία", κοινωνικό κίνημα υπό Αλιακσάνταρ Μιλίνκιεβιτς)
** "Μέτωπο νεολαίας" (κίνημα νεολαίαα επίσημα εγγεγραμμένο στη Τσεχία)
** Πράβι Αλγιάνς
** Ράζαμ
** Νέα Λευκορωσία
** YCSU Νέων Δημοκρατών
* Ενωμένων Δημοκρατικών Δυνάμεων της Λευκορωσίας
** Λευκορωσικό Ηνωμένο Αριστερό Κόμμα "Ένας δίκαιος Κόσμος" (*Bielaruskija Abjadnanych Lievaj partyi "Spraviadlivy sviet"*)
** Ενωμένο Πολιτικό Κόμμα της Λευκορωσίας (*Abyadnanaya Hramadzyanskaya Partyia Belarusi*)
** Λευκορωσικό Σοσιαλδημοκρατικό Κόμμα (Συνέλευση) (*Belaruskaya Satsyial-Demakratychnaya Partyia - Hramada*)
* Λευκορωσική Κοινωνική Λαϊκή Συνέλευση (*Belaruskaya Satsyial-Demakratychnaya Hramada*)
* Λευκορωσικό Σοσιαλδημοκρατικό Κόμμα (λαϊκή Συνέλευση) (*Belaruskaya Satsyial-Demakratychnaya Partyia - Nardonaya Hramada*)
* Λευκορωσικό Φιλελεύθερο Κόμμα Ελευθερίας και Προόδου (PFP) (*Belaruskaya liberalnaya Partyia Svabody i Pragresu*)
* Συντηρητικό Χριστιανικό Κόμμα (*Kanservatywna-Khrystsiyanskaya Partyja*)
* Σοσιαλδημοκρατικό Κόμμα της λαϊκής Συμφωνίας (*Satsyjal-Demakratychnaya Partyia Narodnay Zgody*)
* Λευκορωσικό Κόμμα "Πράσινοι" (*Belaruskaya Partyia Zyalyonyia*)
* Λευκορωσικό Ρεπουμπλικανικό Κόμμα (*Respublikanskaya Partyia*)
* Σοσιαλιστική Αντίσταση (CIS) (*Сацыялістычнай супраціў* (*СНД*))
* Ευρωπαϊκή Συμμαχία Ελεύθερης Λευκορωσία (*Eurapeyskaya Kaalitsyia "Svabodnaya Λευκορωσία"*)
* Εθνικό-Μπολσεβικικό Κόμμα (*Национал-большевисткая партия РБ*)

### Κόμματα που δεν υφίστανται πλέον

* Δημοκρατικός Κεντρώος Συνασπισμός (*Kaalitsyia Demakratychnykh Tsentrystaw*)
** Δημοκρατία (*Respublika*)
** Νέα Λευκορωσία (*Maladaya Belarus*)
** Λευκορωσικό Κόμμα Ελπίδας Γυναικών (*Belaruskaya Partyia Zhanchyn Nadzeya*)
* Κόμμα Λάτρεων Της Μπύρας (Λευκορωσία)
* Λευκορωσικό Πατριωτικό Κόμμα (*Belaruskaya Patryiatychnaya Partyia*)
* Λευκορωσικό Εργατικό Κόμμα (*Belaruskaya Partyia Pratsy*)

## Δείτε επίσης
*Κατάλογος πολιτικών κομμάτων ανά χώρα
* Πολιτική της Λευκορωσίας

## Εξωτερικοί σύνδεσμοι

* Κατάλογος πολιτικών κομμάτων από το Υπουργείο Δικαιοσύνης (Ρωσικά)
* Τα Πολιτικά Κόμματα Στη Λευκορωσία - Έχουν Πραγματικά Σημασία;
* Αντιπολίτευση Που Αναδιαμορφώνεται: Πού Θα Οδηγήσει;

Κατηγορία:Πολιτικά κόμματα Λευκορωσίας
Belintersat-1

Ο **Belintersat-1** είναι Λευκορωσικός γεωστατικός δορυφόρος. Ο δορυφόρος κατασκευάστηκε από την Εταιρεία Αεροδιαστημικής Επιστήμης και Τεχνολογίας της Κίνας και την Thales Alenia Space για λογαριασμό της Λευκορωσικής κρατικής εταιρείας Belintersat.

Ο δορυφόρος παρέχει ένα ευρύ φάσμα τηλεπικοινωνιακών υπηρεσιών, π.χ. δορυφορικό ραδιόφωνο και τηλεόραση, ευρυζωνική πρόσβαση στο διαδίκτυο κτλ.. Ο δορυφόρος εκτοξεύτηκε σε ένα Κινεζικό πύραυλο Long March CZ-3B/E από το Κέντρο Εκτόξευσης Δορυφόρων του Σιτσάνγκ στις 15 Iανουαρίου 2016, 16:57 ΜΧΓ.

## Δείτε επίσης
* 2016 στις διαστημικές πτήσεις

## Παραπομπές


## Εξωτερικοί σύνδεσμοι

* Παρακολούθηση σε πραγματικό χρόνο

Κατηγορία:Τεχνητοί δορυφόροι
Κομμουνιστικό Κόμμα της Λευκορωσίας

Το **Κομμουνιστικό Κόμμα Λευκορωσίας** (ΚΚΛ, λευκορωσικά: Камуністы́чная па́ртыя Белару́сі, *Καμουνιστίτσναγια Παρτίγια Μπιελαρούσι*, ) είναι κομμουνιστικό και Μαρξιστικό–Λενινιστικό πολιτικό κόμμα στη Λευκορωσία. 

Το κόμμα δημιουργήθηκε το 1996 και στηρίζει την κυβέρνηση του προέδρου Αλεξάντερ Λουκασένκο. Αρχηγός του κόμματος είναι ο Αλεξέι Σόκολ.

## Επισκόπηση
Το κόμμα πρότεινε τη συγχώνευση με το Κόμμα των Κομμουνιστών της Λευκορωσίας (ΚΚΛ) στις 15 Ιουλίου 2006. Ενώ το Κομμουνιστικό Κόμμα της Λευκορωσίας είναι φιλοπροεδρικό κόμμα, το Κόμμα των Κομμουνιστών της Λευκορωσίας ήταν ένα από τα σημαντικότερα κόμματα της αντιπολίτευσης στη Λευκορωσία. Σύμφωνα με τον Σεργκέι Καλιάκιν, πρόεδρο του ΚΚΛ, η λεγόμενη "επανένωση" των δύο κομμάτων ήταν ένα σχέδιο για να την εκδίωξη του ΚΚΛ, σημαντικού κόμματος της λευκορωσικής αντιπολίτευσης.

Ο κύριος στόχος της εξωτερικής πολιτικής του ΚΚΛ είναι η ενίσχυση της κομματικής ανακηρυγμένης εθνικής ασφάλειας μέσω της ανάπτυξης του Λευκορωσο-Ρωσικού Ενωσιακού κράτους και η φάση ανασυγκρότησης των εθελοντικά ανανεωμένων Ενωσιακών εθνών, ενισχύοντας την πολιτική και οικονομική ανεξαρτησία.

Ως μέλος του παγκόσμιου Κομμουνιστικού κινήματος, το ΚΚΛ απολαμβάνει σχέσεις με άλλα κομμουνιστικά κόμματα της περιοχής και σε όλο τον κόσμο σε πολύ μεγαλύτερο βαθμό από ότι το ΚΚΛ (αντιπολιτευόμενο), το οποίο θεωρείται από πολλούς ως φιλοδυτικό.

Στις βουλευτικές εκλογές του 2004, το ΚΚΛ έλαβε το 5.99% των ψήφων και 8 από 110 έδρες της βουλής των Αντιπροσώπων, το 2008 μόνο 6 έδρες και το 2012 περιορίστηκε σε 3 έδρες. Ακόμα, επειδή το κόμμα υποστηρίζει τον Πρόεδρο Λουκασένκο, 17 από τα μέλη του ορίστηκαν από αυτόν στην άνω βουλή, το Συμβούλιο της Δημοκρατίας, το 2012.

Στα τοπικά Συμβούλια των Αντιπροσώπων της Δημοκρατίας της Λευκορωσίας (2014) το ΚΚΛ εκπροσωπούνταν από 206 βουλευτές.

## Εκλογική ιστορία

### Βουλευτικές εκλογές

## Παραπομπές

## Εξωτερικοί σύνδεσμοι

*  (Ρωσικά)
Κατηγορία:Ακροαριστερά πολιτικά κόμματα
Κατηγορία:Πολιτικά κόμματα Λευκορωσίας
Μουστοκούλουρο

Το **μουστοκούλουρο** είναι αρτοσκεύασμα που φτιάχνεται με μούστο, αλεύρι και φυτικό έλαιο, κανέλα και γαρύφαλλο σε σκόνη. Για λάδι συνιστάται ηλιέλαιο ή ελαιόλαδο. Η διαδικασία παρασκευής περιλαμβάνει ανάμειξη των υλικών και ανακάτεμα έως ότου ληφθεί μία εύπλαστη ζύμη. Στο μείγμα μπορούν να προστεθούν και σταφίδες ή σταφιδοζάχαρο. Τα μουστοκούλουρα μπορεί να είναι τραγανά ή μαλακά, γενικά όσο περισσότερο είναι το αλεύρι στην αναλογία των συστατικών τόσο πιο σφιχτά και τραγανά γίνονται τα κουλουράκια. Η ζύμη πλάθεται σε κουλουράκια, κυκλικά με τρύπα στη μέση ή χωρίς, ή εναλλακτικά σε μακρόστενα σχήματα ή πλεξούδες (κοτσιδάκια). Ψήνονται στο φούρνο. Μπορούν να πασπαλιστούν με σησάμη. Εναλλακτικά, αντί για μούστο μπορεί να χρησιμοποιηθεί πετιμέζι.

## Παραπομπές


## Εξωτερικοί σύνδεσμοι
* 

Κατηγορία:Ελληνική κουζίνα
Κατηγορία:Αρτοσκευάσματα
Κόμμα Λάτρεων της Μπίρας (Λευκορωσία)

αριστερά|μικρογραφία|Το λογότυπο του κόμματος
δεξιά|μικρογραφία|Καταστατικό (σελίδα 1)Το **Κόμμα Λατρών της Μπύρας της Λευκορωσίας**, ή **ΚΛΜ** () ήταν ένα από τα αρκετά κόμματα λατρών της μπύρας που δημιουργήθηκε σε κάποια μετασοβιετικά κράτη, συμπεριλαμβανομένης και της Λευκορωσίας. Καταχωρήθηκε επίσημα στις 30 Δεκεμβρίου του 1993.

Σύμφωνα με το καταστατικό του, «ο κύριος στόχος του ΚΛΜ είναι ο αγώνας για την καθαριότητα και την ποιότητα της εθνικής μπύρας, την κρατική ανεξαρτησία και την ουδετερότητα της Λευκορωσίας, της ελευθερίας των οικονομικών σχέσεων, την προσωπική ακεραιότητα και το απαραβίαστο της ιδιωτικής ιδιοκτησίας».

Ο πρόεδρος ήταν ο Αντρέι Ρομασέβσκι (Андрей Ромашевский). 

Το 1995 ο Ρομασέβσκι συνελήφθη και φυλακίστηκε για το κάψιμο της σημαίας της Λευκορωσικής ΣΣΔ σε δημόσια θέα. Κρατήθηκε για "χουλιγκανισμό" ("злостное хулиганство, совершенном с особым цинизмом", μετάφραση: "κακόβουλος "χουλιγκανισμός", διαπραγμένος με έντονο κυνισμό"), και μετά από 3 μήνες φυλάκισης, στις 19 Ιουλίου 1996 έλαβε ποινή με αναστολή για δύο χρόνια από την φυλακή. Ο Ρομασέβσκι αρνείται ότι ήταν αυτός που έκαψε τη σημαία, αναφερόμενος σε ένα βίντεο της εκδήλωσης. Αργότερα μετανάστευσε πρώτα στη Πολωνία και την Τσεχία και έγινε Τσέχος πολίτης. Μετά οι υποθέσεις του κόμματος μπήκαν σε σύγχυση. 

Το κόμμα εκκαθαρίστηκε το 1998 από το Λευκορωσικό Ανώτατο Δικαστήριο. Η επίσημη αιτία της εκκαθάρισης του ΚΛΜ (καθώς και πολλών άλλων κομμάτων) ήταν η αποτυχία του κόμματος να αντιμετωπίσει το αίτημα του Λευκορωσικού Υπουργείου Δικαιοσύνης για στατιστικά στοιχεία μελών και τη διοικητική δομή του κόμματος.

Το λογότυπο του Κόμματος είναι ένας υπαινιγμός για τον "μεθυσμένο σκαντζόχοιρο" ένα στερεότυπο των ρωσικών αστείων.

## Παραπομπές


Κατηγορία:Πολιτικά κόμματα Λευκορωσίας
Σύνδρομο Pfeiffer

Το **σύνδρομο Pfeiffer** είναι μία πολύ σπάνια γενετική διαταραχή, η οποία έχει ως χαρακτηριστικό τη κρανιοσυνοστέωση, η οποία επηρεάζει τόσο το σχήμα του κρανίου όσο και το πρόσωπο. Επιπλέον, η εν λόγω διαταραχή επηρεάζει και τα άκρα του σώματος, παρατηρώντας αναπτυξιακή ανωμαλία στα δάκτυλα των χεριών (κυρίως στους αντίχειρες) αλλά και των ποδιών (κυρίως στο μεγάλο δάκτυλο). Το σύνδρομο Πφάιφερ επηρεάζει 1 στους 100.000 τοκετούς. 

Τα συμπτώματα είναι ορατά από τη στιγμή του τοκετού, καθότι το κρανίο είναι ανώμαλα ανεπτυγμένο ενώ και στα μάτια παρατηρείται πρόπτωση. Το 50% των παιδιών που γεννιούνται με το εν λόγω σύνδρομο, χάνουν την ακοή τους, ενώ παρατηρούνται και προβλήματα στην οδοντοστοιχία. Το πιθανότερο αίτιο της περίπτωσης αυτής είναι η απόρροια της μετάλλαξης του χρωμοσώματος 8 ή του χρωμοσώματος 10. Το 1993, ο ιατρός Μάικλ Κοέν, κυκλοφόρησε την πιο διαδεδομένη κατηγοριοποίηση του συνδρόμου, χωρίζοντας το σε 3 κατηγορίες. 

Δεν υπάρχει ολική ίαση από το σύνδρομο αυτό, αλλά υπάρχουν διάφορες θεραπείες, οι οποίες γίνονται ήδη από τον πρώτο καιρό της γέννησης, όπως για παράδειγμα με χειρουργική επέμβαση, η οποία μπορεί να διορθώσει την ανώμαλη ανάπτυξη του κρανίου. Τα παιδιά που πάσχουν από τον τύπο 2 και 3 του συνδρόμου, είναι πιθανό να αναπτύξουν νευρολογικές διαταραχές. Σε ακραίες περιπτώσεις οδηγεί και σε πρόωρο θάνατο. Το σύνδρομο πήρε το όνομά του από τον Γερμανό ιατρό Ρούντολφ Άρτουρ Πφάιφερ.

## Παραπομπές


## Εξωτερικοί σύνδεσμοι
* 
* 

Κατηγορία:Συγγενείς διαταραχές
Κατηγορία:Σπάνια σύνδρομα
Αμάσεια (Σιράκ)

Η **Αμάσεια** (αρμενικά: **) είναι αγροτική κοινότητα του *[[Περιοχές της Αρμενίας|μαρζ]]* του Σιράκ, στην Αρμενία. Το 2008, αριθμούσε  κατοίκους.

## Παραπομπές


Κατηγορία:Αγροτικές κοινότητες του Σιράκ
Νικολάι Μακόφσκι

Ο **Νικολάι Γεγκορόβιτς Μακόφσκι** (ρωσικά Никола́й Его́рович Мако́вский); (10 Μαΐου 1841, Μόσχα — 18 Οκτωβρίου 1886,Αγία Πετρούπολη) ήταν Ρώσος ζωγράφος.
## Βιογραφία
Ο πατέρας του ήταν λογιστής στο επάγγελμα,
αλλά ήταν
επίσης
ερασιτέχνης
καλλιτέχνης,
φανατικός
συλλέκτης
τέχνης και
ένας από
τους ιδρυτές
της Σχολής Ζωγραφικής,
Γλυπτικής και
Αρχιτεκτονικής της Μόσχας. Εκανε τις πρώτες σπουδές  του στην σχολή Αρχιτεκτονικής της Μόσχας και
παρακολούθη
σε μαθήματα στην 
Αυτοκρατορική
Ακαδημία
Τεχνών
1859-1866.

## Καριέρα

Το 1865, του απονεμήθηκε το  αργυρό μετάλλιο για το έργο του σε μια μικρή πέτρινη εκκλησία με 150  ενορίτες. Μετά την αποφοίτησή  του, του δόθηκε  ο τίτλος του «Ελεύθερου Καλλιτέχνη», ο οποίος του παρείχε το δικαίωμα στην εργασία για την κατασκευή
έργων. 

Λίγο αργότερα,
έγινε βοηθός
ενός
αρχιτέκτονα
σε ένα Υπουργείο της αυτοκρατορικής Ρωσίας, αλλά τελικά εγκατέλειψε τη θέση του εκεί για να αφιερώσει όλο του το χρόνο του  στη ζωγραφική. 

Το 1870, έγινε ένα από τα μέλη του «Συλλόγου των Εικαστικών Ταξιδιωτών», αλλά δεν συμμετέιχε πλήρως μέχρι το 1875. Το 1872, τιμήθηκε ως τον «καλλιτέχνη δευτέρου βαθμού» από την Ακαδημία.
Από το 1873-1874, ο ίδιος και ο αδελφός του Κωνσταντίν περιόδευσαν στην Αίγυπτο, και στη συνέχεια ταξίδεψε εκτενώς σε όλη τη Ρωσία και  την Ουκρανία.
Αργότερα πέρασε αρκετούς μήνες σε μια ρωσική κοινότητα τέχνης στο Παρίσι, όπου εργάστηκε μαζί  με τον Aλεξέι Μπογκολύμποφ. 
Από αυτό το σημείο και μετά, τα περισσότερα από τα έργα του  παρουσιάστηκαν σε ταξιδωτικές εκθέσεις.

## Παραπομπές


## Εξωτερικοί σύνδεσμοι
* 

 
Κατηγορία:Ρώσοι ζωγράφοι
Λευκορωσικό Πατριωτικό Κόμμα

Το **Λευκορωσικό Πατριωτικό Κόμμα** () είναι πολιτικό κόμμα στη Λευκορωσία πιστό στον Πρόεδρο Αλεξάντερ Λουκασένκο. Ο Νικολάι Ουλάχοβιτς είναι ο πρόεδρος του κόμματος.

## Ιστορία
Το κόμμα ιδρύθηκε το 1994, και αρχικά ονομαζόταν **Λευκορωσικό Πατριωτικό Κίνημα**. Κέρδισε μία έδρα στο δεύτερο γύρο της ψηφοφορίας στις βουλευτικές εκλογές του 1995. Άλλαξε το όνομά του σε Λευκορωσικό Πατριωτικό Κόμμα το 1996.

Ο προταθείς από το κόμμα υποψήφιος Νικολάι Ουλάχοβιτς ήταν υποψήφιος στις προεδρικές εκλογές του 2015. Ο Ουλάχοβιτς τερμάτισε τέταρτος στο πεδίο των τεσσάρων υποψηφίων λαμβάνοντας το 1.7% των ψήφων.

## Παραπομπές


## Πηγές
*  

Κατηγορία:Πολιτικά κόμματα Λευκορωσίας
Μπολέσλαφ Ε΄ της Βαρσοβίας

Ο **Μπολέσλαφ Ε΄**, πολων. Bolesław V (π. 1453 - 27 Απριλίου 1488) από τον Οίκο των Πιαστ ήταν δούκας της κεντρικής-ανατολικής Μαζοβίας: Τσερσκ, Λιφ, Βαρσοβίας, Νουρ, Βόμζα, Τσιεχάνουφ, Ρουζάν, Ζακρότσζυμ, Βυζόγκτουντ (1454-71) μαζί με τους αδελφούς του και δούκας τού Πουότσκ, Βίζνα, Πουόνσκ, Ζάφρζε (1462-71). Το 1471 οι αδελφοί διαίρεσαν τις κτήσεις και ο Μπολέσλαφ Ε΄ έγινε κυβερνήτης στις περιοχές Βαρσοβίας, Νουρ, Λιφ. Το 1484 παραιτήθηκε από τις Μπουόνιε, Τάρτσυν, Καμιένιετς, Ζακρότσυν.

## βιογραφία
Ήταν ο τρίτος (επιζήσας) γιος τού Μπολέσλαφ Δ΄ δούκα της Βαρσοβίας και της Βαρβάρας των Γκεντιμινιδών, κόρης τού Αλεξάντρ (γιου τού Βλαντίμιρ μεγάλου δούκα της Λιθουανίας).

Το 1454 απεβίωσε ο πατέρας του· ο Μπολέσλαβ Ε΄ και οι τρεις αδελφοί του τέθηκαν υπό την κηδεμονία της μητέρας τους και τού Πάβελ Γκιζύτσκι επίσκοπο τού Πουότσκ. Η επιτροπεία έληξε το 1462, όταν ο μεγαλύτερος αδελφός τους Κορράδος Γ΄ ο *ερυθρός* ενηλικιώθηκε, ανέλαβε προσωπικά την εξουσία και την επιτροπεία των μικρότερων αδελφών του. Αυτοί ενηλικιώθηκαν το 1471, οπότε όλοι οι αδελφοί διαίρεσαν την πατρική κτήση: ο Μπολέσλαφ Δ΄ έλαβε τις περιοχές Βαρσοβίας, Νουρ, Λιφ.

Το 1476 ο Μπολεσλάφ Δ΄ και ο μικρότερος αδελφός του Γιάνους Β΄ διαμαρτυρήθηκαν για την απόσπαση τού Σοχάτσεφ -που ήταν το μερίδιο της Άννας, χήρας τού Βλάντισλαφ Α΄ (εξαδέλφου τού πάππου τους)- από τον βασιλιά της Πολωνίας. Αυτός το ζητούσε ως επικυρίαρχος, ενώ οι αδελφοί το διεκδικούσαν ως οι πλησιέστεροι άρρενες συγγενείς. Τελικά ο βασιλιάς έστειλε στρατό και το κατέλαβε, έτσι οι αδελφοί εγκατέλειψαν τη διεκδίκηση.

Η διαμάχη αυτή ψύχρανε τις σχέσεις του με τον βασιλιά. Έτσι στη διαμάχη τού Νικολάους φον Τύνγκεν και τού Καζίμιρ Δ΄ της Πολωνίας για την επισκοπή της Βάρμια, ο Μπολέσλαφ Δ΄ έμεινε ουδέτερος. Για άγνωστο λόγο το 1484 ο Μπολέσλαφ Δ΄ παραχώρησε το Ζακρότσυμ στον Κορράδο Γ΄ και τις περιοχές Καμιένιτς, Μπουόνιε, Τάρτσυν στον Γιάνους Β΄. Απεβίωσε το 1488 σε ηλικία 35 ετών και τάφηκε στη Βαρσοβία.

## Οικογένεια
Νυμφεύτηκε το 1477 την Άννα, κόρη τού Ζύγκμουντ τού Ραντζάνουφ, σημαιοφόρου τού Πουότσκ και βοεβόδα τού Μπελζ. Λόγω της χαμηλής καταγωγής της ο γάμος θεωρήθηκε μοργανατικός και τα τέκνα δεν θα είχαν δικαίωμα διαδοχής. Το 1480, υπό την πίεση των αδελφών του, τη διαζεύχθηκε. Δεν απέκτησαν απογόνους.

## Πηγές
* Karol Maleczyński: Bolesław V in: Polish Biographical Dictionary. vol. 2: Jan Beyzym, Marja Brownsford. Kraków: Polish Academy of Learning – Gebethner and Wolff Editorial, 1936, p. 283. Reprint: National Ossoliński Institute, Kraków 1989.



Κατηγορία:Οίκος των Πιαστ
Γιάνους Β΄ του Πουότσκ

Ο **Γιάνους Β΄** ο *υστερότοκος*, πολων. Janusz II (π. 1455 - 16 Φεβρουαρίου 1495) από τον Οίκο των Πιαστ ήταν δούκας της κεντρικο-ανατολικής Μαζοβίας: Βαρσοβία, Νουρ, Βόμζα, Λιφ, Τσιεχάνουφ, Βυσζόγκρουντ, Ζακρότσυμ (1454-71) μαζί με τους αδελφούς του και δούκας στις περιοχές Πουότσκ, Πουόνισκ, Ζάφκζε, Βίζνα (1462-71). Το 1471 οι αδελφοί διαίρεσαν τις κτήσεις και ο Γιάνους Β΄ έγινε κυβερνήτης των Πουότσκ, Πουόνισκ, Ζάφκζε, Βίζνα (1475-), Μπουόνιε, Τάρτσυν, Καμιένιετς (1484-), Βυσζόγκρουντ (1489-).

## Βιογραφία
Ήταν ο τέταρτος (επιζήσας) γιος τού Μπολέσλαφ Β΄ δούκα της Βαρσοβίας και της Βαρβάρας των Γκεντιμινιδών, κόρης τού Αλεξάντρ (γιου τού Βλαντίμιρ μεγάλου δούκα της Λιθουανίας).

Γεννήθηκε μερικούς μήνες μετά τον πατέρα του, είναι λοιπόν υστερότοκος. Ο Γιάνους Β΄ και οι τρεις μεγαλύτεροι αδελφοί του ήταν ανήλικοι, έτσι την εξουσία ανέλαβε η μητέρα τους Βαρβάρα και ο Πάβελ Γκιζύτσκι επίσκοπος τού Πουότσκ. Το 1462 ενηλικιώθηκε ο μεγαλύτερος αδελφός Κορράδος Γ΄ ο Ερυθρός. Οι υπόλοιποι ενηλικιώθηκαν το 1471 και τότε όλοι οι αδελφοί διαίρεσαν την πατρική κτήση: ο Γιάνους Β΄ έλαβε τις περιοχές Τσιεχάνουφ, Βόμζα και Ρουζάν. Οι επικράτειά του αυξήθηκε σημαντικά το 1475, όταν ο δευτερότοκος Καζιμίρ Γ΄ χειροτονήθηκε επίσκοπος τού Πουότσκ και μοίρασε τις γαίες του στους αδελφούς του· ο Γιάνους Β΄ έλαβε τις περιοχές Πουότσκ, Πουόνσκ, Ζάφκζε, Βίζνα.

Επίσης το 1484 ο τρίτος αδελφός Μπολέσλαφ Ε΄ παραχώρησε γαίες του στους άλλους δύο και ο Γιάνους Β΄ έλαβε τις περιοχές Βουόνιε, Τάρτσυν, Καμιένιετς. Το 1488 απεβίωσε ο Μπολέσλαφ Ε΄ και οι πολίτες της Βαρσοβίας επέλεξαν τον Γιάνους Β΄ ως κυβερνήτη τους· το επόμενο έτος ο Κορράδος Γ΄ τού έδωσε το Βυζόγκρουντ για να παραιτηθεί από τη Βαρσοβία.

Συνεργάστηκε στενά με τον Μπολέσλαφ Ε΄. Στην εξωτερική του πολιτική προσπάθησε να περιορίσει την αυξανόμενη επιρροή των Γιαγκελλόνων της Λιθουανίας. Στο τέλος ενώθηκε με το Τευτονικό Τάγμα το 1472 και το 1489 ο μέγας Μάγιστρος των ιπποτών Γιόχαν φον Τήφεν τού χορήγησε τον τίτλο τού *οικείου (familiaris)*.

To 1476, μαζί με τον Μπολέσλαφ Ε΄, διαμαρτυρήθηκε για την απόσπαση τού Σοχάτσεφ από τον Καζίμιρ Δ΄ της Πολωνίας. Η περιοχή ήταν το μερίδιο της Άννας των Πιαστ-Σιλεσίας, χήρας τού Βλάντισλαφ Α΄ (εξαδέλφου τού πάππου τους). Ο βασιλιάς το διεκδικούσε ως επικυρίαρχος, ενώ οι δύο αδελφοί ως πλησιέστεροι άρρενες συγγενείς. Ο Καζίμιρ Δ΄ έστειλε στρατό και κατέλαβε την περιοχή, έτσι οι αδελφοί παραιτήθηκαν της αξίωσής τους.

Ο βασιλιάς απεβίωσε το 1492 και οι αδελφοί πρότειναν τον Γιάνους Β΄ ως υποψήφιο, αλλά όταν αυτός έφθασε στην Κρακοβία, ο Ιωάννης Α΄ Αλβέρτος (γιος τού Καζίμιρ Δ΄) είχε εκλεγεί βασιλιάς.

Απεβίωσε το 1495 σε ηλικία 40 ετών στο Πουότσκ και τάφηκε στον εκεί καθεδρικό. Ήταν άγαμος και μετά τον αιφνίδιο θάνατό του διαδόθηκαν φήμες δηλητηρίασής του. Παρά την αντίσταση τού Κορράδου Γ΄, το Πουότσκ περιήλθε στον βασιλιά της Πολωνίας.

## Πηγές
* Karol Maleczyński: Bolesław V in: Polish Biographical Dictionary. vol. 2: Jan Beyzym, Marja Brownsford. Kraków: Polish Academy of Learning – Gebethner and Wolff Editorial, 1936, p. 283. Reprint: National Ossoliński Institute, Kraków 1989.

## Παραπομπές

Κατηγορία:Οίκος των Πιαστ
Γλώσσες του Μαυροβουνίου

μικρογραφία|Διανομή γλωσσών ανά οικισμούς, 2011
Το **[[Μαυροβούνιο]]** έχει μία επίσημη γλώσσα που προβλέπεται από το Σύνταγμα του 2007, τα Μαυροβουνιακά. Στην απογραφή του 2011, το 42% του πληθυσμού δήλωσε τα σερβικά ως μητρική γλώσσα, ενώ το 37% δήλωσε ότι είναι τα μαυροβουνιακά. Γλωσσολογικά, είναι η ίδια γλώσσα (διαφορετικά τυποποιημένες ποικιλίες της Σερβοκροατικής), αλλά και τα πρότυπα μαυροβουνιακά είναι στη διαδικασία της διαμόρφωσης.

Οι αναγνωρισμένες μειονοτικές γλώσσες είναι τα αλβανικά, βοσνιακά, κροατικά και σερβικά. Το 2017, τα αλβανικά ήταν επίσημη γλώσσα των δήμων της Ποντγκόριτσα, Ούλτσιν, Μπαρ, Πλιέβλια, Ρόζαγιε και Τούζι.
Επιπλέον, υπάρχουν μερικές εκατοντάδες Ιταλοί στο Μαυροβούνιο, συγκεντρωμένοι στο Κόλπο του Κότορ (*Cattaro*).

Η μαυροβουνιακή γλώσσα γράφεται στο λατινικό και κυριλλικό αλφάβητο, αλλά υπάρχει μια αυξανόμενη πολιτική κίνηση για τη χρήση του λατινικού αλφαβήτου μόνο.

## Μειονοτικές γλώσσες του Μαυροβουνίου
[μικρογραφία|Δίγλωσσες πινακίδες στο [Ούλτσιν.]]
Ο Ευρωπαϊκός Χάρτης για τις Περιφερειακές ή Μειονοτικές Γλώσσες, που τέθηκε σε ισχύ στο Μαυροβούνιο τον Ιούνιο του 2006, μετά την ανεξαρτησία του Μαυροβουνίου από την Κρατική Ένωση με τη Σερβία και Μαυροβούνιο, στις 3 Ιουνίου του 2006. Το Σύνταγμα του Μαυροβουνίου από το 2007 αναφέρει τα Μαυροβουνιακά ως επίσημη γλώσσα της χώρας, ενώ τα Βοσνιακά, Κροατικά, Σερβικά και Αλβανικά είναι γλώσσες σε επίσημη χρήση. Το Σύνταγμα αναφέρει ότι οι γλώσσες σε επίσημη χρήση είναι αυτές των ομάδων που αποτελούν τουλάχιστον το 1% του πληθυσμού του Μαυροβουνίου, σύμφωνα με την απογραφή πληθυσμού του 2003. Ο Νόμος για τις Εθνικές Μειονότητες καθορίζει ότι το ποσοστό των μελών των εθνικών μειονοτήτων στο σύνολο του πληθυσμού της τοπικής αυτοδιοίκησης θα πρέπει να είναι 15% προκειμένου η γλώσσα τους και το αλφάβητο να εισαχθούν σε επίσημη χρήση. Τα μέσα ενημέρωσης που ιδρύονται από την κυβέρνηση του Μαυροβουνίου υποχρεούνται να μεταδίδουν ειδήσεις, πολιτιστικά, εκπαιδευτικά, αθλητικά και ψυχαγωγικά προγράμματα σε μειονοτικές γλώσσες. Οι μειονότητες και τα μέλη τους έχουν το δικαίωμα στην εκπαίδευση στη γλώσσα τους, στην τακτική και την επαγγελματική εκπαίδευση.

## Διάλεκτοι

## Δείτε επίσης
* Διαμάχη για την εθνοτική και γλωσσική ταυτότητα στο Μαυροβούνιο

## Αναφορές


## Πηγές

* Το λήμμα ενσωματώνει υλικό από την έκδοση του 2006 του CIA World Factbook, έγγραφο της κυβέρνησης των ΗΠΑ που βρίσκεται στο κοινό κτήμα.
Βαλκανικό Πρωτάθλημα Κωπηλασίας 1976

Το **Βαλκανικό Πρωτάθλημα Κωπηλασίας 1976**, γνωστό ως **B΄ Βαλκανικοί Αγώνες Κωπηλασίας** ήταν η 2η διοργάνωση του Βαλκανικού Πρωταθλήματος Κωπηλασίας, που διοργανώθηκε από την Γιουγκοσλαβική Ομοσπονδία Κωπηλασίας. Η διοργάνωση πραγματοποιήθηκε στο Δούναβη, στο Βελιγράδι από το Σάββατο 25 έως και την Κυριακή 26 Σεπτεμβρίου του 1976.

Στο πρωτάθλημα έλαβαν μέρος αθλητές στην κατηγορία ανδρών και εφήβων και διεξήχθησαν τα αγωνίσματα μονό σκιφ, διπλό σκιφ, δίκωπος με πηδαλιούχο, τετράκωπος με πηδαλιούχο, τετράκωπος χωρίς πηδαλιούχο και οκτάκωπος με πηδαλιούχο στους άνδρες και μονό σκιφ, δίκωπος με πηδαλιούχο, δίκωπος χωρίς πηδαλιούχο και τετράκωπος με πηδαλιούχο στους εφήβους. Εκτός από τις χώρες Βουλγαρία, Γιουγκοσλαβία, Ελλάδα και Ρουμανία, συμμετείχε για πρώτη φορά η Τουρκία.

Πρωταθλήτρια χώρα αναδείχθηκε η Βουλγαρία κατακτώντας συνολικά 6 χρυσά μετάλλια, 5 στους άνδρες και 1 στους εφήβους. Την δεύτερη θέση κατέλαβε η διοργανώτρια Γιουγκοσλαβία με 3 χρυσά μετάλλια στους εφήβους και την τρίτη η Ρουμανία με 1 χρυσό στους άνδρες.

Η σύνθεση της Εθνικής Ελλάδας αποτελούνταν από 42 κωπηλάτες, άνδρες και έφηβοι. Η προετοιμασία της Εθνικής πραγματοποιήθηκε στη Λίμνη Παμβώτιδα στα Ιωάννινα για περίπου 20 ημέρες. Η αποστολή αναχώρησε από την Θεσσαλονίκη το πρωί της Τετάρτης 22 Σεπτεμβρίου για το Βελιγράδι και επέστρεψε στην Αθήνα τη Δευτέρα 27 Σεπτεμβρίου.

## Κάτοχοι μεταλλίων
### Ανδρών

### Εφήβων

## Αποτελέσματα
### Ανδρών
#### Μονό σκιφ

#### Διπλό σκιφ

#### Δίκωπος με πηδαλιούχο

#### Τετράκωπος με πηδαλιούχο

#### Τετράκωπος χωρίς πηδαλιούχο

#### Οκτάκωπος με πηδαλιούχο

### Εφήβων
#### Μονό σκιφ

#### Δίκωπος με πηδαλιούχο

#### Δίκωπος χωρίς πηδαλιούχο

#### Τετράκωπος με πηδαλιούχο

## Πίνακας μεταλλίων
### Ανδρών

### Εφήβων

### Συνολικά

## Παραπομπές


Κατηγορία:Βαλκανικό Πρωτάθλημα Κωπηλασίας
Κατηγορία:Αθλητικά γεγονότα του 1976
Κατηγορία:Αθλητισμός στο Βελιγράδι
Σταυρός Οθωνών

Ο **Σταύρος** είναι οικισμός στο νησί των Οθωνών. Το όνομα του προέρχεται από το μνημείο του Σταυρού, που βρίσκεται σε υψόμετρο 217 μέτρων, το οποίο αποτίει φόρο στη σφαγή των κατοίκων του νησιού από τον οθωμανικό στόλο υπό τον Χαϊρεντίν Μπαρμπαρόσα το 1537, όταν τα Διαπόντια νησιά και η Κέρκυρα ήταν μέρη της Δημοκρατίας της Βενετίας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Οθωνοί
Ερρίκος Λίτσης

Ο **Ερρίκος Λίτσης** (Πετράλωνα, 1955) είναι Έλληνας ηθοποιός του κινηματογράφου, του θεάτρου και της τηλεόρασης. Είναι κυρίως γνωστός για τις συνεργασίες του με τον Γιάννη Οικονομίδη, για τις ταινίες *[[Σπιρτόκουτο]]* (2002) και *[[Η ψυχή στο στόμα]]* (2006).

## Βιογραφία
Γεννήθηκε στα Άνω Πετράλωνα. Όταν έγινε δεκαοκτώ χρονών μπήκε στην Ανωτάτη Βιομηχανική, πήρε πτυχίο στη Στατιστική και γράφτηκε στο τμήμα Διοίκησης Επιχειρήσεων, το οποίο εγκατέλειψε. Το 1979 πήγε φαντάρος στην Κομοτηνή και μετά πήγε για διακοπές στο Ισραήλ, όπου κάθισε περίπου τρία χρόνια. Δούλεψε ως σερβιτόρος σε ένα ελληνικό καφενείο. Όταν γύρισε μόνιμα στην Ελλάδα άρχισε να ασχολείται με διάφορες εμπορικές εργασίες.

Το 2000 συναντήθηκε τυχαία με τον Γιάννη Οικονομίδη. «Τότε κατάλαβα ότι από 'δώ και πέρα θα είμαι ηθοποιός» είχε πει τότε.

Το ντεμπούτο του Ερρίκου Λίτση στον κινηματογράφο έγινε το 2002, με το *[[Σπιρτόκουτο]]*, την πρώτη μεγάλου μήκους ταινία του Γιάννη Οικονομίδη. Στη συνέχεια έπαιξε στις ταινίες *[[Τσίου...]]* (2005) και *[[Η ψυχή στο στόμα]]* (2006), που τον έκαναν περισσότερο γνωστό. Πιο πρόσφατα, ο Λίτσης συνεργάστηκε δύο φορές με τον Τάσο Μπουλμέτη, για τις ταινίες *[[Νοτιάς (ταινία)|Νοτιάς]]* (2016) και *[[1968 (ταινία)|1968]]* (2018). Λούφα και παραλλαγή: Σειρήνες στο Αιγαίο. Στην τηλεόραση έχει συμμετάσχει σε σειρές όπως οι *[[10η εντολή|10η Εντολή]]*, *[[Άμυνα ζώνης (τηλεοπτική σειρά)|Άμυνα ζώνης]],* *Σε είδα*, *[[Το 10 (τηλεοπτική σειρά)|Το 10]]*, *[[Τα Καλύτερά μας Χρόνια]]* και *HOTΕΛ ΕΛVIRA*. Στο θέατρο έχει ερμηνεύσει έργα των Ιάκωβου Καμπανέλλη και Κόνορ ΜακΦέρσον.

## Φιλμογραφία

## Παραπομπές

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Αυλάκια Οθωνών

Τα **Αυλάκια** είναι οικισμός στο νησί των Οθωνών. Ένα αλιευτικό λιμάνι βρίσκεται στα Αυλάκια.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Οθωνοί
Τουρκ Τέλεκομ (καλαθοσφαίριση ανδρών)

[250px|thumb|right|Η [Ankara Arena, στάδιο της ομάδας από το 2011]]
Η **Τούρκ Τέλεκομ** ή **Türk Telekom Basketbol Kulübü** (Ελληνικά: *Σύλλογος Καλαθοσφαίρισης Τούρκ Τέλεκομ*) είναι μία επαγγελματική τουρκική ομάδα καλαθοσφαίρισης με έδρα την Άγκυρα της Τουρκίας. Ιδρύθηκε το 1954. Η ομάδα διαγωνίζεται στο Πρωτάθλημα Καλαθοσφαίρισης Τουρκίας. Είναι τμήμα του Αθλητικού Συλλόγου Türk Telekom GSK. Το στάδιο της ομάδας είναι η Ankara Arena, με χωρητικότητα 10.400 ατόμων, η οποία εγκαινιάστηκε τον Απρίλιο του 2010.

Η ομάδα αναμένεται να διαγωνιστεί στη σεζόν 2018-19 του Eurocup, επιστρέφοντας έτσι στην Ευρώπη μετά από 6 χρόνια. 

## Διακεκριμένοι παίχτες
* Μεχμέτ Οκούρ
* Σάνι Μπετσίροβιτς
* Γκρεγκ Στίμσμα
* Κένεντι Ουίνστον
* Ρίκι Ντέιβις

## Παραπομπές


## Εξωτερικοί σύνδεσμοι
*Επίσημη ιστοσελίδα
*Προφίλ της ομάδας στο TBLStat.net
*Προφίλ της ομάδας στο Eurobasket.com
*Türk Telekom Campaigns


Κατηγορία:Ιδρύσεις ομάδων καλαθοσφαίρισης το 1991
Μητροπολίτης Ιεραπύτνης και Σητείας Κύριλλος

Ο **Μητροπολίτης Κύριλλος** (κατά κόσμον *Γεώργιος Διαμαντάκης*, Κάτω Ασίτες Ηρακλείου, 19 Σεπτεμβρίου 1971) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Ιεραπύτνης και Σητείας από το 2016.

## Βιογραφικά στοιχεία
Ο κατά κόσμον Γεώργιος Διαμαντάκης του Νικολάου γεννήθηκε το 1971 στις Κάτω Ασίτες, χωριό της Επαρχίας Μαλεβιζίου στον Νομό Ηρακλείου. Μαθήτευσε στο Γυμνάσιο Αγίου Μύρωνος και ακολούθως στο Γενικό Λύκειο Αγίας Βαρβάρας Ηρακλείου. Σπούδασε στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης.

Στις 24 Ιουνίου 1995, εκάρη μοναχός της Ιεράς Πατριαρχικής και Σταυροπηγιακής Μονής Κυρίας Ακρωτηριανής και Αγίου Ιωάννου Θεολόγου Τοπλού Σητείας, από τον γέροντά του Μητροπολίτη Ιεραπύτνης και Σητείας Ευγένιο. Στις 25 Ιουνίου του ίδιου έτους χειροτονήθηκε διάκονος, στο καθολικό της ίδιας Μονής. Στις 17 Μαΐου 1998, χειροτονήθηκε πρεσβύτερος και χειροθετήθηκε αρχιμανδρίτης στον Ιερό Καθεδρικό Ναό Αγίας Φωτεινής Ιεράπετρας από τον ίδιο μητροπολίτη.

Ανέλαβε καθήκοντα Πρωτοσυγκέλλου της Ιεράς Μητροπόλεως Ιεραπύτνης και Σητείας, κατόπιν προτάσεως του Μητροπολίτη Ευγενίου, θέση την οποία διατήρησε έως της εκλογής του. Ακόμα, έχει διατελέσει γραμματέας της Ιεράς Μητροπόλεως Ιεραπύτνης και Σητείας, γραμματέας του Μητροπολιτικού Συμβουλίου της Ιεράς Μητροπόλεως, ηγουμενοσύμβουλος της Ιεράς Μονής Τοπλού και μέλος του Δ.Σ. του κοινωφελούς ιδρύματος της Ιεράς Μητροπόλεως «Παναγία η Ακρωτηριανή» και της Μ.Κ.Ο. της Εκκλησίας της Κρήτης «ΦΙΛΟΞΕΝΙΑ».

Παράλληλα με τα καθήκοντά του στην Πρωτοσυγκελλία της Ιεράς Μητροπόλεως, από το 2001, υπηρέτησε την Ιερά Επαρχιακή Σύνοδο της Εκκλησίας της Κρήτης ως κωδικογράφος της (2001-2005), ως εκλεγμένος παμψηφεί υπογραμματέας (2005-2010) και ως εκλεγμένος παμψηφεί αρχιγραμματέας (2010-2016). Από το 2003 έως το 2006 διετέλεσε γραμματέας εκδόσεως του δελτίου της Εκκλησίας Κρήτης «Απόστολος Τίτος» και από το 2006 έως το 2010 διετέλεσε διευθυντής εκδόσεως του Δελτίου.

Στις 12 Οκτωβρίου 2016, εξελέγη παμψηφεί από την Ιερά Επαρχιακή Σύνοδο της Εκκλησίας της Κρήτης, Μητροπολίτης Ιεραπύτνης και Σητείας. Χειροτονήθηκε στον βαθμό του επισκόπου πέντε ημέρες αργότερα, στον Μητροπολιτικό Ναό Αγίου Μηνά Ηρακλείου από τον Αρχιεπίσκοπο Κρήτης Ειρηναίο με τη συμμετοχή των μητροπολιτών της Εκκλησίας Κρήτης. Ενθρονίστηκε στις 20 Νοεμβρίου 2016, με την τελετή να λαμβάνει χώρα στον Καθεδρικό Ιερό Ναό Αγίας Φωτεινής της Ιεράπετρας.

## Εξωτερικοί σύνδεσμοι
Ιστοσελίδα Ιεράς Μητροπόλεως Ιεραπύτνης και Σητείας

Κατηγορία:Μητροπολίτες Ιεραπύτνης και Σητείας
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Έλληνες θεολόγοι
Κατηγορία:Ιεράρχες του Οικουμενικού Πατριαρχείου
Παναγιά Αχαΐας

Η **Παναγιά** είναι ορεινός της Αχαΐας που υπάγεται διοικητικά στην Τοπική Κοινότητα Σουλίου του Δήμου Πατρέων. Είναι οικισμός του *Παλαιού Σουλίου* και εκεί βρίσκεται ο κοιμητηριοακός ναός της περιοχής αυτής, που είναι αφιερωμένος στην Παναγία και από τον οποίο προέρχεται η ονομασία του οικισμού.

## Γεωγραφία - τοποθεσία
Βρίσκεται στο νότιο τμήμα της δυτικής πλευράς του Παναχαϊκού και σε υψόμετρο περίπου 640 μέτρων. Ο οικισμός είναι χτισμένος στο πάνω μέρος της βορινής πλαγιάς της κοιλάδας του ποταμού Γλαύκου, καθώς και εγγύς των Μιντζαίικων και του Άγιου Ιωάννη, ευρισκόμενος νότια και ανατολικά αντιστοίχως αυτών. Χωροθετείται στα νοτιοανατολικά της Πάτρας, σε απόσταση περίπου 17 χιλιομέτρων από το κέντρο της, ενώ απέχει επίσης περίπου 9 χιλιόμετρα από το Νέο Σούλι, την έδρα της τοπικής κοινότητας όπου υπάγεται διοικητικά.

## Εξέλιξη πληθυσμού
Σύμφωνα με την Απογραφή του 2011 ο οικισμός του Αγίου Ιωάννη έχει πληθυσμό 6 κατοίκους. Παλαιότερα, κατά την Απογραφή του 2001, είχε πληθυσμό που είχε ανέλθει σε 20 κατοίκους.

## Διοικητική εξέλιξη
Η Πνααγιά αναγνωρίστηκε επισήμως ως οικισμός στις 05/04/1981 και προσαρτήθηκε στην τότε Κοινότητα Σουλίου. Στις 04/12/1997 (ΦΕΚ 244Α) σύμφωνα με το Σχέδιο «Καποδίστριας», η Κοινότητα Σουλίου συγχωνεύτηκε με τον Δήμο Πατρέων και τα Μιντζαίικα προσαρτήθηκαν σε αυτόν. Με το Σχέδιο «Καλλικράτης» (1/1/2011), ο οικισμός συνέχισε να αποτελεί μέρος του, ευρύτερου όμως πλέον, Δήμου Πατρέων.

## Δείτε επίσης
* Σούλι Αχαΐας

## Παραπομπές


## Πηγές
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

## Εξωτερικοί σύνδεσμοι
* Ιστοσελίδα Πολιτιστικού Συλλόγου Σουλίου Πατρών: Soulipatras.gr. Ανακτήθηκε: 20/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Κατηγορία:Σούλι Αχαΐας
Οικογένεια Νεγρεπόντη

Η **οικογένεια Νεγρεπόντη** είναι μία παλαιά, αριστοκρατική οικογένεια της Ελλάδας, που άκμασε ιδιαίτερα στον εμπορικό τομέα στα τέλη του 19ου αιώνα ως μέλος του λεγόμενου Χιώτικου δικτύου. 

Μέλη της φεουδαρχίας κατά τη Φραγκοκρατία στην Ελλάδα, τους συναντάμε για πρώτη φορά, τον 14ο αιώνα, στην Εύβοια, να κατέχουν μεγάλες εκτάσεις γης ιδιαίτερα στη «Βαρωνεία της Χαλκίδας» ή **"Negroponte"** (από όπου πήραν και το επώνυμό τους).

Ωστόσο από τον 16ο αιώνα, κάποια μέλη της οικογένειας εγκαθίστανται στη Χίο όπου κατέχοντας και εκεί μεγάλες εκτάσεις γίνονται από τους ισχυρούς του νησιού. Μέλη της Δημογεροντίας της Χίου, ασχολούνται κυρίως με το εμπόριο και τη ναυτιλία, και χάρη στην ένωσή τους με τις άλλες ισχυρές οικογένειες του νησιού, μέσω εμπορικών συμφωνιών ή και γάμων, επεκτείνουν τις εργασίες τους και στο εξωτερικό όπου μέλη της εγκαθίστανται δημιουργώντας νέες ανθηρές εμπορικές, ναυτιλιακές και τραπεζιτικές επιχειρήσεις.

Μετά τη Σφαγή της Χίου μεταναστεύουν και αυτοί, όπως πάρα πολλές οικογένειες του νησιού, στη Σύρο, στην Κωνσταντινούπολη, και όπου αλλού υπάρχει παροικιακός Ελληνισμός σχηματίζοντας καινούριους κλάδους.

Η οικογένεια Νεγρεπόντη υπήρξε ανέκαθεν ευεργέτης της Χίου αλλά και του παροικιακού Ελληνισμού ενώ εννέα μέλη της έχουν τιμηθεί με το παράσημο του Τάγματος του Σωτήρος.
Γνωστότερα μέλη της είναι σήμερα οι: Δημήτριος Νεγρεπόντης, εφοπλιστής, ο Μιλτιάδης Νεγρεπόντης οικονομολόγος και πολιτικός, η Ελένη Ουράνη, θεατρικός και λογοτεχνικός κριτικός, κόρη του Μιλτιάδη Νεγρεπόντη, και ο Νίκολας Νεγρεπόντε, καθηγητής στο Μ.Ι.Τ..

## Μέλη της οικογένειας
Η πρώτη αναφορά του επιθέτου Νεγρεπόντη, αφορά στον **Παύλο Νεγρεπόντη**, κάτοικος Χίου τον 16ο αιώνα, χωρίς όμως περαιτέρω στοιχεία. Αντίθετα ο γιος του, **Αμβρόσιος Νεγρεπόντης**, αναφέρεται ως κτήτορας της εκκλησίας της Παναγίας της Παχειάς στον Κάμπο της Χίου, ενώ ένας από τους γιους του του Αμβρόσιου, ο Αυγούστης (Αμβροσίου) Νεγρεπόντης φέρεται να γεννήθηκε το 1654 στη Χίο και να πέθανε το 1674 στη Ρώμη της Ιταλίας.

Ο Αμβρόσιος (Παύλου) Νεγρεπόντης που πέθανε το 1732 θα παντρευτεί την Αικατερίνη (Μιχαήλ) Μαυροκορδάτου και έτσι θα ενώσει τις δυο αριστοκρατικές οικογένειες του νησιού. Η Δέσποινα (Τζανή) Νεγρεπόντη θα παντρευτεί τον Παύλο (Πέτρου) Ροδοκανάκη και η Αγγελική (Τζανή) Νεγρεπόντη που θα πεθάνει κατά τη διάρκεια της Σφαγής της Χίου το 1822, τον Αυγουστή Αγέλαστο. Εξάλλου και ο Παντελής (Τζανή) Νεγρεπόντης θα ενώσει ακόμα μια ισχυρή οικογένεια, αυτή των Ζιζίνια με των Νεγρεπόντη, αφού θα παντρευτεί την Αικατερίνη (Στεφάνου) Ζιζίνια.

## Παραπομπές


Κατηγορία:Οικογένεια Νεγρεπόντη
Ζουεράτ

Το **Ζουεράτ** (αραβικά: *الزويرات*, γαλλικά: *Zouerate*) είναι η μεγαλύτερη πόλη στη βόρεια Μαυριτανία και η πρωτεύουσα της επαρχίας Τίρις Ζέμμουρ, με πληθυσμό περίπου 44.649 (2013). Βρίσκεται στο ανατολικό άκρο του σιδηροδρόμου της Μαυριτανίας ως στο Νουαντίμπου. Η κινητήρια δύναμη ανάπτυξης της πόλης κατά τις τελευταίες δεκαετίες υπήρξε η μεγάλης κλίμακας εξόρυξη σιδηρομεταλλευμάτων. Η πόλη περιβάλλεται από εκτεταμένα ορυχεία αιματίτη και ειδικότερα στις περιοχές Φντερίκ, Ταζαντίτ και Ρουέσα. Ως διοικητικό κέντρο, η πόλη στεγάζει επίσης την περιφερειακή διοίκηση και την  έδρα μεγάλης στρατιωτικής μονάδας, υπεύθυνη για την ασφάλεια της ευρύτερης περιοχής του Τίρις Ζέμμουρ. Το μεγαλύτερο μέρος του πληθυσμού της πόλης απασχολείται άμεσα και έμμεσα στη μεταλλευτική βιομηχανία. Επίσης ένας μεγάλος αριθμός ξένων εργαζομένων από άλλες αφρικανικές χώρες ζουν στην πόλη.
Από τα μέσα της δεκαετίας του 2000, μια παράνομη παραγκούπολη αναπτύχθηκε γύρω από την πόλη. Για το λόγο αυτό, οι τοπικές αρχές έχουν ξεκινήσει την κατασκευή ενός τοίχου, που φέρει το τοπικό παρατσούκλι "mur de la honte" (τοίχος της ντροπής), για να χωρίσουν τις δύο κατοικημένες περιοχές. 

## Συγκοινωνίες
Το Ζουεράτ συνδέεται με το λιμάνι του Νουαμπίντου με το Εθνικό Σιδηρόδρομο της Μαυριτανίας. Τα φορτηγά-τρένα που μεταφέρουν το σιδηρομεταλλεύματα στην ακτή έχουν μήκος έως και 2,5 χιλιόμετρα (1,6 μίλια). Η ίδια γραμμή χρησιμοποιείται επίσης για να μεταφέρει όλο το πόσιμο νερό της πόλης από το Μπουλενουάρ.
Το αεροδρόμιο της πόλης (Αεροδρόμιο Ταζαντίτ) δέχεται τακτικές πτήσεις από/προς τη Νουαμπίντου και εποχιακές πτήσεις από/προς την Καζαμπλάνκα. Οι πτήσεις πραγματοποιούνται με αεροσκάφη Boeing 737-500 και Boeing 737-700 της Mauritania Airlines. 

## Κλίμα
Το κλίμα είναι ζεστό και ξηρό καθ 'όλη τη διάρκεια του έτους, περιγραφή διαπιστευμένη λόγω της τοποθεσίας της πόλης μέσα στα άκρα της Σαχάρας.

## Παραπομπές


Κατηγορία:Γεωγραφία της Μαυριτανίας
Γκραν Πρι Γερμανίας 2018 (Φόρμουλα 1)

Το **Γκραν Πρι Γερμανίας 2018** είναι ο 11ος αγώνας της σεζόν στο Παγκόσμιο Πρωτάθλημα της Φόρμουλα 1 για το 2018 και είναι προγραμματισμένος για τις 22 Ιουλίου 2018 στην πίστα Hockenheimring. Η τελευταία φορά που διεξήχθη αγώνας σε αυτή τη πίστα ήταν το 2016 και φέτος θα είναι η 63η φορά στην ιστορία που διεξάγεται αγώνας της Φόρμουλα 1.

## Πρόγραμμα τριημέρου

## Ελαστικά

## Ελεύθερα Δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 20 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη ούλτρα μαλακή γόμα (Ultrasoft), την μαλακή γόμα (Soft) ή την μεσαία γόμα (Medium) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 20 Ιουλίου 2018, ο καιρός ήταν καθαρός. Όλοι οι οδηγοί χρησιμοποίησαν τη ούλτρα μαλακή γόμα (Ultrasoft), την μαλακή γόμα (Soft) ή την μεσαία γόμα (Medium) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 21 Ιουλίου 2018, ο καιρός ήταν βροχερός. Όλοι οι οδηγοί χρησιμοποίησαν την ενδιάμεση (Intermediate), ή την βρόχινη γόμα (Wet) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 22 Ιουλίου 2018 λίγες ώρες μετά το FP3. Την Pole Position κέρδισε ο Σεμπάστιαν Φέτελ με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 22 Ιουλίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Βασικός Νόμος (Ισραήλ): Το Ισραήλ σαν Έθνος-Κράτος του Εβραϊκού Λαού

O **Βασικός Νόμος: Το Ισραήλ ως Έθνος-Κράτος του Εβραϊκού Λαού** (), ανεπίσημα γνωστός ως Νόμος του **Έθνους-Κράτους **ή Νόμος **Εθνικότητας**, είναι ένας Ισραηλινός Βασικός Νόμος που καθορίζει τη φύση του Κράτους του Ισραήλ ως έθνους-κράτους του Εβραϊκού Λαού. Ο Νόμος εγκρίθηκε από την Κνεσέτ με 62 ψήφους υπέρ, 55 κατά και δύο αποχές στις 19 Ιουλίου 2018 (7 του μήνα Αβ, εβραϊκού έτους 5778).

Η πρώτη έκδοση του νομοσχεδίου υποβλήθηκε από τον βουλευτή Avi Dichter του κόμματος Καντίμα (Kadima) και έλαβε τη στήριξη από 39 άλλα μέλη της Κνεσέτ, από την συμπολίτευση και την αντιπολίτευση. Μια εναλλακτική, ευρύτερη εκδοχή, του αρχικού νομοσχεδίου είχε συνταχθεί και υποβληθεί από τους βουλευτές Ayelet Shaked, Yariv Levin και ο Robert Ilatov.

## Παραπομπές


Κατηγορία:Κυβέρνηση του Ισραήλ
Κατηγορία:Δίκαιο ιθαγένειας
Κατηγορία:Πολιτική του Ισραήλ
Κατηγορία:Σιωνισμός
Αγγλικό πρωτάθλημα ποδοσφαίρου ανδρών 2018-19

Το **Αγγλικό πρωτάθλημα ποδοσφαίρου ανδρών 2018-19** ήταν η 27η σεζόν της Πρέμιερ Λιγκ από τότε που μετονομάστηκε το 1992. Η σεζόν ξεκίνησε στις 10 Αυγούστου 2018 και ολοκληρώθηκε στις 12 Μαΐου 2019.

Η Μάντσεστερ Σίτι ήταν η πρωταθλήτρια Αγγλίας την σεζόν 2017-18 και οι Γουλβς, Κάρντιφ Σίτι και Φούλαμ ΦΚ προσχώρησαν ως προωθημένοι σύλλογοι από την δεύτερη κατηγορία Αγγλίας (Τσάμπιονσιπ). Οι αντικαταστάτες της Τσάμπιονσιπ είναι οι Στόουκ Σίτι, Γουέστ Μπρόμιτς Άλμπιον και η Σουόνσι Σίτι οι οποίες είχαν υποβιβαστεί από το πρωτάθλημα.

## Ομάδες και Γήπεδα

Είκοσι ομάδες ανταγωνίζονται στο πρωτάθλημα - οι κορυφαίες δεκαεπτά ομάδες από την προηγούμενη σεζόν και τρεις ομάδες που προωθήθηκαν από το πρωτάθλημα της Τσάμπιονσιπ. Οι νέες ομάδες αυτή τη σεζόν είναι οι Γουλβερχάμπτον Γουόντερερς (που επέστρεψε στην κορυφή της πρώτης κατηγορίας μετά από έξι χρόνια), η Κάρντιφ Σίτι και η Φούλαμ (που επιστρέφουν μετά από τετραετή απουσία), οι οποίοι αντικαθιστούν την Στόουκ Σίτι, την Γουέστ Μπρόμιτς Άλμπιον και την Σουόνσι Σίτι.

### Στάδια και τοποθεσίες
*Σημείωση: Ο πίνακας αναγράφεται με αλφαβητική σειρά.*

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Προπονητικές αλλαγές

## Κορυφαίοι σκόρερ

### Χακ τρικ

## Κορυφαίοι ασίστ

## Κορυφαίες αποκρούσεις

## Βραβεία

## Πηγές
- Επίσημος Ιστότοπος 
- Soccerway.com

## Παραπομπές


Κατηγορία:Πρέμιερ Λιγκ
Κατηγορία:Εγχώρια ποδοσφαιρικά πρωταθλήματα 2018–2019
Formula e pagëzimit

Η **formula e pagëzimit** (ελληνικά: βαφτιστικός τύπος) είναι το πρώτο τεκμηριωμένο γραπτό έγγραφο στην αλβανική που έχει ανακτηθεί. Η πρόταση στα αλβανικά είναι *Un'te paghesont' pr'emenit t'Atit e t'Birit e t'Spertit Senit. * (ελληνικά: Σε βαπτίζω στο όνομα του Πατέρα και του Υιού και του Αγίου Πνεύματος, σύγχρονα ) και περιέχεται σε μια ποιμαντική επιστολή που γράφτηκε στα λατινικά από τον Παλ Ενγκτζέλι. Το έγγραφο έχει ημερομηνία 8 Νοεμβρίου 1462.

Το έγγραφο φιλοξενείται στη Λαυρεντιανή Βιβλιοθήκη, στη Φλωρεντία της Ιταλίας, όπου ανακαλύφθηκε το 1915 από τον Ρουμάνο λόγιο Νικολάε Γιόργκα.

Ο Αλβανός λόγιος Τσεβάτ Λιόσι ισχυρίζεται ότι έγιναν απόπειρες για την γραφή των αλβανικών κατά τον 12ο ή 13ο αιώνα.

## Παραπομπές


Κατηγορία:Αλβανική γλώσσα
Πρωτοαλβανική γλώσσα

Ως **πρωτοαλβανική γλώσσα** θεωρείται από τους γλωσσολόγους η απιστοποίητη γλώσσα από την οποία η αλβανική αναπτύχθηκε αργότερα. Τα αλβανικά έχουν εξελιχθεί πιθανότατα από μία ή παραπάνω παλαιοβαλκανικές γλώσσες, ενώ θεωρούνταν από τους κλασικούς ιστορικούς του 19ου αιώνα ότι προήλθαν από την ιλλυρική.

## Ιστορία
Ο Βλαντιμίρ Ορέλ είναι ένας από τους κύριους σύγχρονους διεθνείς γλωσσολόγους που έχουν ασχοληθεί με το πέρασμα από την Πρωτοϊνδοευρωπαϊκή στη πρωτοαλβανική στη Σύγχρονη αλβανική. Σύμφωνα με τον Ορέλ, η μελέτη του συντακτικού της πρωτοαλβανικής παραμένει σε εμβρυακό στάδιο, οπότε υπάρχουν κάποιοι περιορισμοί για το έργο. Ωστόσο, έχουν υπάρξει εξελίξεις στην κατανόηση της ιστορικής εξέλιξης της φωνητικής και του λεξιλογίου.

## Παραπομπές


Κατηγορία:Αλβανική γλώσσα
Κατηγορία:Πρωτογλώσσες
Σπόρτινγκ Αλ Ριάντι Μπεϊρούτ

[thumb|280px|Η συνοικία του [Ρας Μπεϊρούτ στον Βηρυτό. Η Saeb Salam Arena διακρίνεται στα δεξιά της λεωφόρου]]
Η **Σπόρτινγκ Αλ Ριάντι Μπεϊρούτ** (αραβικά: النادي الرياضي بيروت), περισσότερο γνωστή απλά ως **Αλ Ριάντι** είναι μια επαγγελματική ομάδα καλαθοσφαίρισης με έδρα τον Βηρυτό στον Λίβανο. Ιδρύθηκε το 1934. Ο σύλλογος διαθέτει και ερασιτεχνική ομάδα, όπου διάφοροι μπορούν να προπονηθούν ώστε τελικά να γίνουν επαγγελματίες καλαθοσφαιριστές. Ο σύλλογος διαθέτει επίσης τμήμα πινγκ-πονγκ, πολεμικών τεχνών, χορού και άλλα.

Η ομάδα αποτελεί την πιο επιτυχημένη ομάδα καλαθοσφαίρισης στον Λίβανο και ένα από τα μεγάλα ονόματα της Ασίας, έχοντας κατακτήσει 15 Πρωταθλήματα Καλαθοσφαίρισης Λιβάνου, 2 Ασιατικά Κύπελλα, 4 Πρωταθλήματα Δυτικής Ασίας και 5 Αραβικά Πρωταθλήματα.

Ο μεγάλος αντίπαλος της ομάδας στον Λίβανο αλλά και πολλές φορές και στο εξωτερικό είναι η Σαζές, μια ομάδα που επίσης εδρεύει στον Βηρυτό.

## Άλλα
Στην σεζόν 2016-17 ο Βαγγέλης Ζιάγκος εργάστηκε στην Αλ Ριάντι ως βοηθός προπονητή.

## Εξωτερικοί σύνδεσμοι
*Η επίσημη ιστοσελίδα της ομάδας
*Η επίσημη ιστοσελίδα του Πρωταθλήματος Λιβάνου

Κατηγορία:Αθλητισμός στο Λίβανο
Κατηγορία:Βηρυτός
Καλύβια Ζαγορίου Ιωαννίνων

Τα **Καλύβια** είναι ακατοίκητος οικισμός της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Τα Καλύβια βρίσκονται στο Κεντρικό Ζαγόρι, στις βορειοδυτικές απολήξεις του όρους Μιτσικέλι και σε υψόμετρο 620 μέτρων. Το χωριό απέχει 38 χιλιόμετρα βορειοδυτικά της πόλης των Ιωαννίνων, 4 χιλιόμετρα βορειοανατολικά από το Καλπάκι και 11 χιλιόμετρα δυτικά από τον Ελαφότοπο.

Αναφέρεται ότι  τον 14ο με 15ο αιώνα υπήρχε ως οικισμός με το όνομα *Βαστανιοί* και ότι από αυτόν μετακινήθηκαν οικογένειες γαιοκτημόνων οι οποίοι εγκαταστάθηκαν στα χωριά Ελαφότοπος και Βίτσα. Η εκκλησία του χωριού Άγιος Νικόλαος με αξιόλογες αγιογραφίες του 1623 έχει χαρακτηριστεί από το 1963 ως αρχαίο μνημείο. 

Αναγνωρίστηκε ως οικισμός το 1940 και προσαρτήθηκε στην τότε κοινότητα Ελαφότοπου. Σύμφωνα με το σχέδιο Καλλικράτης μαζί με τον Ελαφότοπο αποτελεί τη τοπική κοινότητα Ελαφότοπου που ανήκει στη δημοτική ενότητα Κεντρικού Ζαγορίου του Δήμου Ζαγορίου και σύμφωνα με την απογραφή 2011 είχε πληθυσμό 2 μόνο κατοίκους.

## Παραπομπές


Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κεντρικού Ζαγορίου
Καλύβια Κόνιτσας Ιωαννίνων

Τα **Καλύβια** είναι ορεινό χωριό στο νομό Ιωαννίνων σε υψόμετρο 500 μέτρων.

## Γεωγραφία - ιστορία
Τα Καλύβια βρίσκονται στις δυτικές όχθες  του Βοϊδομάτη και επάνω στην εθνική οδό Κοζάνης - Ιωαννίνων. Απέχουν 52 χλμ Β.-ΒΔ. της πόλης των Ιωαννίνων και 12 χλμ. ΝΑ. από την Κόνιτσα. Είναι σχετικά νέος οικισμός που δημιουργήθηκε από κατοίκους της ορεινότερης και παλαιότερης Κλειδωνιάς ή Άνω Κλειδωνιάς (7,5 χλμ. ΒΔ.). Λόγω του τουρισμού που αναπτύχθηκε στον Βοϊδομάτη υπάρχουν ξενοδοχειακές μονάδες, βενζινάδικο και κέντρα εστίασης. Νότια από το χωριό υπάρχει το το πέτρινο μονότοξο γεφύρι της Κλειδωνιάς, που χτίστηκε το 1853 με 37.000 γρόσια, χορηγία της Μπαλκίζ Χανούμ από το χαρέμι του μαλίκ Πασά. Στην κοντινή του περιοχή έχουν βρεθεί οι βραχοσκεπές Κλειδί, Μποϊλα και Μεγάλακκος. Πρόκειται για αβαθή σπήλαια στα οποία βρέθηκαν ίχνη (λίθινα εργαλεία, οστά ζώων κ.α.) προϊστορικής κατοίκησης που χρονολογούνται από το 16.000 π.Χ. μέχρι 9.500 π.Χ..

## Διοικητικά - πληθυσμιακά
Τα Καλύβια αναγνωρίστηκαν ως οικισμός το 1940 και προσαρτήθηκε στην τότε κοινότητα Λιτονιαβίστης. Σύμφωνα με το σχέδιο Καλλικράτης μαζί με τον Κλειδωνιά αποτελούν τη τοπική κοινότητα Κλειδωνιάς που ανήκει στη δημοτική ενότητα Κόνιτσας του Δήμου Κόνιτσας και σύμφωνα με την απογραφή 2011 έχει πληθυσμό 125 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
*Γεφύρι της Κλειδωνιάβιστας από τον ιστότοπο του δήμου Κόνιτσας
*Βραχοσκεπή Μποϊλα στην Ήπειρο από τον ιστότοπο http://www.ime.gr

## Δείτε επίσης
* Κλειδωνιά Ιωαννίνων

## Παραπομπές


Κατηγορία:Δήμος Κόνιτσας
Κατηγορία:Χωριά της περιφερειακής ενότητας Ιωαννίνων